Indien 'n boek nie by een van die biblioteke van die US Biblioteek- en Inligtingsdiens beskikbaar is nie, kan dit deur middel van interbiblioteeklenings van ander biblioteke in Suid-Afrika of oorsee aangevra word.
Kry aanwysings oor hoe om artikels te vind in die Vind, kry toegang en gebruik inligtingsgidse; OF vra jou fakulteitsbibliotekaris vir hulp om die beskikbaarheid van items by die US-biblioteke na te gaan, voordat jy 'n interbiblioteeklening aanvra.
US-kliënte wat artikels - wat nie elektronies beskikbaar is nie - vanaf 'n biblioteek op 'n ander kampus (Stellenbosch, Tygerberg of Bellvillepark) as waar die kliënt is benodig, mag die artikels van hul kampusbiblioteek aanvra.
Betaling, volgens die SANB se prysstruktuur, sal op fotokopieë wat die normale standaard oorskry, gehef word.
Tensy biblioteke ‘n wedersydse ooreenkoms het, sal tariewe vir dokumente wat per faks gestuur word gehef word soos bepaal deur die SANB.